Ehdotus neuvoston asetus tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta /* KOM/2000/0136 lopull. */





Ehdotus NEUVOSTON ASETUS tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta (komission esittämä) PERUSTELUT 1. Yhteisen tullitariffin mukaan kumia olevat kondomit luokitellaan 40 ryhmään "kumia olevat hygieeniset tavarat". Ne on vapautettu tuontitullista. 2. Polyuretaania olevat kondomit luokitellaan yhdistetyn nimikkeistön 39 ryhmään "muut muovitavarat", ja niistä kannetaan 6,5 prosentin tulli. 3. Kansanterveydellisistä syistä olisi suotavaa, että polyuretaania olevia kondomeja koskisi sama tullikohtelu kuin kumia olevia kondomeja. Tämän asetusehdotuksen tarkoituksena on kyseisten tavaroiden yksipuolinen vapauttaminen tullista. 4. Edellä esitetyn perusteella esitetään neuvoston asetuksen (ETY) N:o 2658/87 muuttamista. Ehdotus NEUVOSTON ASETUS tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamisopimuksen ja erityisesti sen 26 artiklan, ottaa huomioon komission ehdotuksen [1], [1] EYVL C sekä katsoo seuraavaa: (1) Neuvoston asetuksella (ETY) N:o 2658/87 [2] on otettu käyttöön yhdistetyksi nimikkeistöksi kutsuttu tavaranimikkeistö, jossa säädetään 40 ryhmään kuuluvien kumia olevien kondomien vapauttamisesta tullista. [2] EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 254/2000 (EYVL L 28, 3.2.2000, s. 16). (2) Polyuretaania olevat kondomit luokitellaan yhdistetyn nimikkeistön 39 ryhmään, ja niistä kannetaan 6,5 prosentin tulli. (3) Kansanterveydellisistä syistä on yhteisön edun mukaista yksipuolisesti vapauttaa tullista myös polyuretaania olevat kondomit. Tämän vuoksi olisi muutettava yhdistettyä nimikkeistöä ja asianomaista tullia, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 2658/87 liitteen I toisen osan tullitaulukon VII jakson 39 ryhmän CN-koodin 3926 90 99 kohdalle kolmanteen sarakkeeseen alaviite 2. Alaviitteen 2 teksti kuuluu seuraavasti: "Tulli suspendoidaan yksipuolisesti määrittämättömäksi ajaksi polyuretaania olevien kondomien osalta (Taric-koodi 3926 90 99 60)". 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS 1. TOIMENPITEEN NIMI Ehdotus neuvoston asetukseksi tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta. 2. BUDJETTIKOHTA 12 luvun 120 momentti. 3. OIKEUSPERUSTA Perustamissopimuksen 26 artikla. 4. TOIMENPITEEN KUVAUS Eräiden yhdistetyn nimikkeistön 39 ryhmään kuuluvien tuotteiden yksipuolinen vapauttaminen tullista. 5. RAHOITUSVAIKUTUKSET: Nimikkeeseen "ex 3926 90 99" kuuluva tuote. Omien varojen menetystä on erittäin vaikeata arvioida, koska kyseisen tuotteen tuonnista ei ole saatavissa tariffitilastoja. Hakijamaan esittämien tietojen ja kyseisen maan osuuden perusteella kumituotteiden kokonaistuonnista Euroopan yhteisöön omien varojen menetyksen voidaan kuitenkin arvioida olevan vuonna 2000 enintään 300 000 euroa. Tässä arviossa ei ole otettu huomioon eräille kauppakumppaneille mahdollisesti myönnettyjä tullietuuskohteluita. 6. PETOSTENVASTAISET SÄÄNNÖKSET Yhteisön tullikoodeksin säännösten soveltaminen.